Swedbank edukacinės pamokos

Viena iš veiklų mokykloje – tai ugdymas karjerai. Gruodžio mėnesį Ugdymo karjerai grupės iniciatyva 5 – 10 klasių mokiniams vyksta nuotolinės finansinio raštingumo pamokos su Swedbank atstove Migle Grigaliūnaite.

Pamokų tikslas – suteikti mokiniams finansinių žinių, padėsiančių realizuoti svajones ateityje. Banko atstovė papasakojo apie asmeninius finansus, jų taupymą ir atsakingą skolinimąsi, kaip įprasti ne tik tenkinti šiandienos norus, bet ir kaupti ateičiai. Pamokoje mokiniai ne tik sužinojo apie pajamų ir išlaidų balansą, palūkanas, bet ir apie tai, kaip atskirti poreikius nuo norų, kaip atsakingai planuojant savo išlaidas sutaupyti savo svajonių daiktui, veiklai, kelionei. Mokiniai pasidalino savo taupymo patirtimis. Lektorė skatino jau dabar išsikelti ilgalaikius tikslus ir ugdytis įgūdį taupyti, nebijoti klausti ir domėtis, kiek kainuoja kasdieninių prekių krepšelis, elektra, šildymas, kaip taupoma kiekvieno šeimoje.

Pamokos pabaigoje mokiniai atliko testą, kurio metu pasitikrino savo žinias.

Šios pamokos su Swedbank atstove buvo puiki proga įgyti naujų žinių apie taupymą, skolas, ugdytis protingo pirkėjo įpročius.

D.Balandienė,

8a klasės auklėtoja